PMIndiaData/PMIndiaSum huggingface dataset:
کابینہ نے مہاجرین اور جلا وطن لوگوں کی راحت اور باز آباد کاری کے لئے جامع اسکیموں کو منظوری دی

نئی دہلی، 4 جولائی 2018، وزیراعظم جناب نریندر مودی کی زیر صدارت، مرکزی کابینہ نے جامع اسکیم ’’مہاجرین اور جلا وطن لوگوں کی راحت اور باز آباد کاری ‘‘ کے تحت مہاجرین اور جلاوطن لوگوں کی راحت اور باز آباد کاری کے لئے وزارت داخلہ کی موجودہ 8 اسکیموں کو مارچ 2020 تک جاری رکھنے کی منظوری دے دی ہے۔ مالی لاگت اس مقصد کے لئے مالی لاگت 18۔2017 سے 20۔2019 کی مدت تک کے لئے 3183 کروڑ ہے ۔ سال کے اعتبار سے یہ مرحلے وار اسکیم 18۔2017 میں 911 کروڑ، 19۔2018 میں 1372 کروڑ اور 20۔2019 میں 900 کروڑ کی ہوگی۔ فوائد ان اسکیموں سے پناہ گزینوں، بے گھر لوگوں، دہشت گردی، فرقہ وارانہ، ایل ڈبلیو ای تشدد اور سرحد پار فائرنگ اور بھارتی خطے میں مائن اور آئی ای ڈی دھماکوں کے شہری متاثرین اور متعدد واقعات کے فساد زدگان کو راحت اور باز آباد کاری امداد ملے گی۔ تفصیلات وہ آٹھ اسکیمیں جنہیں جاری رکھنے کے لئے منظوری دی گئی ہے، وہ پہلے ہی سے جاری ہیں اور ہر ایک اسکیم کے تحت فوائد منظور شدہ معیار کے مطابق مطلوب مستفدین کو پہنچائے جائیں گے۔ یہ اسکیمیں درج ذیل ہیں۔ پاک مقبوضہ جموں و کشمیر (پی او جے کے) سے بے گھر کنبوں کی ایک مرتبہ باز آباد کاری کے لئے مرکزی امداد۔ زمینی باؤنڈری معاہدے کے تحت بھارت اور بنگلہ دیش کے درمیان انکلیوز کی منتقلی کے بعد بنگلہ دیشی انکلیو اور کوچ بیہار ضلع کے بنیادی ڈھانچے کے لئے باز آباد کاری پیکج اور ان کا اپ گریڈیشن۔ تمل ناڈو اور اڈیشہ میں کیمپوں میں مقیم سری لنکا پناہ گزینوں کے لئے راحتی امداد۔ تبتیوں کی باز آباد کاری سے متعلق انتظامی اور سماجی فلاح و بہبود کے اخراجات کے لئے پانچ سال کے لئے سینٹرل تبتن ریلیف کمیٹی (سی ٹی آر سی) کو مالی امداد ۔ تریپورہ کے راحتی کیمپوں میں بروس کے رکھ رکھاؤ کے لئے تریپورہ کی حکومت کو مالی امداد۔ تریپورہ سے میزورم تک بروس / رینگ کنبوں کی باز آباد کاری۔ سال 1984 کے سکھ مخالف فسادات کے دوران مرنے والے فی شخص کے لئے 5 لاکھ روپے کی راحتی امداد۔ شہری متاثرین / دہشت گردی سے متاثر کنبے، بھارتیہ خطے پر فرقہ ورانہ/ ایل ڈبلیو ای تشدد اور سرحد پر فائرنگ اور مائن اور آئی ای ڈی دھماکوں کے متاثرین کی امداد کے لئے مرکزی اسکیم۔ پس منظر بے گھر ہونے کی وجہ سے جن مہاجرین اور جلا وطن لوگوں کو مشقت کا سامنا کرنا پڑا، ان لوگوں کے لئے یہ اسکیمیں ہیں تاکہ وہ معقول آمدنی حاصل کرسکیں اور اصل دھارے کی معاشی سرگرمیوں میں اپنی شمولیت کا راستہ ہموار کرسکیں۔ ان کو دھیان میں رکھتے ہوئے حکومت نے مختلف اوقات میں یہ آٹھ اسکیمیں شروع کی ہیں۔
وزیراعظم نے جزیروں کی مجموعی ترقی کا جائزہ لیا

نئیدہلی۔30جون ، 2018؛ وزیراعظم نریندر مودی نے آج جزیروں کی مجموعی ترقی کا جائزہ لیا۔ مرکزی حکومت نے یکم جون، 2017 کو جزیروں سے متعلق ترقیاتی ایجنسی تشکیل دی تھی۔ مجموعی ترقی کے لیے 26 جزیروں کی فہرست سازی ہوئی ہے۔ نیتی آیوگ نے بنیادی ڈھانچے کے پروجیکٹ، ڈیجیٹل کنکٹویٹی، سبز توانائی، گاد کی صفائی کے پلانٹ، فضلات کے بندوبست، ماہی پروری کے فروغ اور سیاحت پر مبنی پروجیکٹوں سمیت مجموعی ترقی کے عناصر سے متعلق پرزنٹینشن پیش کیے۔ انڈمان اور نکوباور جزائر میں کیے گئے کام کاجائزہ لیتے ہوئے وزیراعظم نے مربوط سیاحت پر مبنی ماحولیاتی نظام سیاحت کے فروغ کے لیے شناخت شدہ علاقوں میں قائم کرنے پر زور دیا۔ انہوں نے جزیروں میں توانائی کے سلسلے میں خود انحصاری کی بات کی جو کہ شمسی توانائی پر مبنی ہو۔ وزیراعظم نے انڈمان نکوبار جزائر کا دورہ کرنے والے غیر ملکی باشندوں کے لیے محدود علاقہ پرمٹ تقسیم کرنے سے متعلق وزارت داخلہ کے فیصلے کے بارے میں بھی بتایا۔ لکشدیپ میں ترقیاتی کام کے جائزہ کے دوران وزیراعظم کو ٹونا فیشنگ کے فروغ کے لیے کیے گئے اقدامات کے بارے میں بتایا گیا۔ وزیراعظم نے صفائی سے متعلق لکشدیپ کے اقدامات کی ستائش کی۔ انڈمان اور نکوبار جزائر اور لکشدیپ میں اہم بنیادی ڈھانچے کے سلسلے میں تبادلہ خیال کیا گیا۔ وزیراعظم نے متعلقہ حکام سے سمندر کنارے کاشتکاری کے امکانات اور دیگر اقدامات جن سے زرعی شعبہ کی مدد ہو سکے کا پتہ لگانے کے لیے کہا۔ اس میٹنگ میں وزیر داخلہ راج ناتھ سنگھ، انڈمان و نکوبار جزائر اور لکشدیپ کے لیفٹیننٹ گورنر ، نیتی آیوگ کے سی ای او، اور مرکزی حکومت کے اعلیٰ حکام نے شرکت کی۔ (م ن ۔ رض۔ م ج۔ ت ح( ,
کابینہ نے کسٹم معاملات میں تعاون اور باہمی تعاون سے متعلق ہندوستان اور آرمینیاکے مابین معاہدے پر دستخط کو منظوری دی

نئی دہلی، یکم نومبر 2017، وزیر اعظم جناب نریندر مودی کی سربراہی میں مرکزی کابینہ نے آج کسٹمز معاملات میں تعاون اور آپسی مدد کے بارے میں ہندوستان اور آرمینیا کے درمیان ایک سمجھوتے پر دستخط کرنے اور اس کی تصدیق کرنے کو اپنی منظوری دے دی ہے ۔ متعلقہ حکومتوں کی جانب سے اسے منظور کیے جانے کے بعد دونوں ملکوں کی طرف سے سمجھوتے پر دستخط کیے جائیں گے۔ اس سمجھوتے پر دوسرے مہینے کے پہلے دن اس وقت عمل آوری ہوگی جب معاہدہ کرنے والے فریق سفارتی چینلوں کے ذریعہ ایک دوسرے کو نوٹیفائی کریں گے کہ اس سمجھوتے کے نفاذ کے لئے ضروری قومی قانونی لوازمات مکمل کر لی گئی ہیں۔ یہ سمجھوتہ کسٹمز جرائم کی روک تھام اور تحقیق کے لئے موجودہ معلومات کی دستیابی میں مددگار ثابت ہوگا یہ بھی امکان ہے کہ یہ دونوں ملکوں کے درمیان تجارت کو آسان بنائے گا اور اچھی تجارت کے لئے کارگر کلیئرنس کو یقینی بنائے گا ۔ یہ سمجھوتہ دونوں ملکوں کے کسٹم کام کے درمیان معلومات اور خفیہ اطلاع ایک دوسرے کو فراہم کرنے کے لئے ایک قانونی فریم ورک فراہم کرے گا اور کسٹم قوانین کے مناسب اطلاق اور کسٹم جرائم کی روک تھام اور تحقیق کے علاوہ قانونی تجارت کو آسان بنانے میں مدد کرے گا۔ دونوں ملکوں کے کسٹم انتظامیہ کے مطابق سمجھوتے کے مسودہ کے متن کو حتمیٰ شکل دے دی گئی ہے ۔ اس مسودہ کے سمجھوتے میں ہندوستانی تشویش اور ضروتوں کا خیال رکھا گیا ہے ۔
وزیراعظم نے عالمی یوم حقوق صارفین کے موقع پر مبارکباددی

نئیدہلی ، 15 مارچ ۔ وزیراعظم نریندر مودی نے عالمی یوم حقوق صارفین کے موقع پر مبارکباد دی ہے ۔ وزیر اعظم نے اس موقع پر اپنے پیغام میں کہا : ’’ عالمی یوم حقوق صارفین کی مبارکباد !‘ ‘ صارفین معیشت میں اہم کردار ادا کرتے ہیں اور حکومت ہند صارفین کے تحفظ کے ساتھ ساتھ صارفین کی خوشحالی پر بھی توجہ مرکوز کررہی ہے۔‘‘
وزیراعظم  نے بہار میں سڑک حادثے میں ہوئے  جانی نقصان  پر افسوس ظاہر کیا

نئی دہلی، 6 مارچ 2018/ وزیراعظم نریندر مودی نے بہار میں سڑک حادثے میں ہوئے جانی نقصان پر اپنے گہرے دکھ کا اظہار کیا ہے۔ وزیراعظم نے کہا کہ بہار کے ارریا میں سڑک حادثہ کی وجہ سے ہوئے جانی نقصان پر انہیں سخت صدمہ پہنچا ہے۔ انہوں نے اپنے پیغام میں کہا کہ وہ سوگوار کنبو ں کے ساتھ اپنی دلی ہمدردی کا اظہار کرتے ہیں اور زخمیوں کے لئے جلد صحتیابی کی دعا کرتے ہیں۔ ۔۔۔۔۔۔۔۔۔۔۔ م ن۔ ح ا۔ ج۔
وزیر اعظم نے پی وی سندھو کو اپنا پہلا سنگاپور اوپن کا خطاب جیتنے پر مبارکباد دی

وزیر اعظم جناب نریندر مودی نے پی وی سندھو کو اپنا پہلا سنگاپور اوپن کا خطاب جیتنے پر مبارکباد دی ہے۔ جناب مودی نے یہ بھی کہا ہے کہ یہ ملک کے لیے قابل فخر لمحہ ہے اور یہ آنے والے کھلاڑیوں کو بھی ترغیب دے گا۔ مرکزی وزیر کھیل، جناب انوراگ سنگھ ٹھاکر کے ایک ٹوئیٹ کے جواب میں، وزیر اعظم نے کہا: ’’میں پی وی سندھو کو، اپنا پہلا سنگاپور اوپن کا خطاب جیتنے پر مبارکباد دیتا ہوں۔ انھوں نے ایک بار پھر اپنی غیر معمولی کھیل کی صلاحیتوں کا مظاہرہ کیا ہے اور کامیابی حاصل کی ہے۔ یہ ملک کے لیے ایک قابل فخر لمحہ ہے اور یہ آنے والے کھلاڑیوں کو بھی ترغیب دے گا۔‘‘
وزیر اعظم نے ہندوستان کے ان بہادر سپاہیوں کو خراج عقیدت پیش  کیا جنہوں نے 1918 میں حیفہ کو آزاد کرانے کی خاطر اپنی جانیں نچھاور کردیں

نئی دہلی۔23/ستمبر وزیر اعظم جناب نریندر مودی نے ہندوستان کے ان بہادر سپاہیوں کو خراج عقیدت پیش کیا جنہوں نے 1918 میں حیفہ کو آزاد کرانے کی خاطر اپنی جانیں قربان کردیں ۔ وزیر اعظم نے کہا ‘‘یوم حیفہ کے موقع پر میں ان بہادر سپاہیوں کوسلام کرتا ہوں جنہوں نے 1918 میں حیفہ کو آزاد کرانے کی خاطر اپنی جانیں قربان کردیں۔ مجھے حیفہ کا جولائی میں دورہ کر کے اور وہاں ذاتی طور پر خراج عقیدت پیش کر کے خوشی ہوئی۔’’ (م ن ۔ رض۔ م ج۔ ت ح)
مدرا استفادہ کنندگان سے وزیر اعظم کی ملاقات

نئی دلّی ، 11 اپریل؍ وزیر اعظم جناب نریندر مودی ایک تقریب کے دوران ملک بھر کے ایک سو سے زائد مدرا استفادہ کنندگان سے ملاقات کر رہے ہیں ۔ پردھان منتری مدرا یوجنا ( پی ایم ایم وائی ) نوجوانوں کو بغیر گارنٹی کے آسان قرض کو فروغ دینے کے جذبے کے تحت شروع کی گئی اسکیموں میں سے ایک ہے ۔ 23 مارچ ، 2018 تک 2,28,144.72 کروڑ روپئے کے 4,53,,51,509 قرض منظور کئے گئے ہیں ۔ اس اسکیم کے تحت کل 220596.05 کروڑ روپئے تقسیم کئے گئے ہیں ۔ یہ اسکیم 8 اپریل ، 2015 کو نان کارپوریٹ اسمال بزنس سیکٹر ( این سی ایس بی ایس ) کو فروغ دینے مالی مدد و سہولیات دینے کے مقصد سے شروع کی گئی تھی ۔اس اسکیم کے تحت قرض کی حصولی آسان اور تین زمروں پر مشتمل ہے جن میں ششو ، کشور اور ترون شامل ہیں ۔ اسکیم کے تحت دس لاکھ روپئے تک کے آمدنی پیدا کرنے والے تمام قرض کو پی ایم ایم وائی قرض کے طور پر توسیع دی جائے گی ۔ 50 ہزار روپئے تک کے قرض ذیلی اسکیم ششو کے تحت اور 50 ہزار سے پانچ لاکھ تک کے قرض ذیلی اسکیم کشور کے تحت اور پانچ لاکھ سے دس لاکھ تک کے قرض ذیلی اسکیم ترون کے تحت دیئے جا رہے ہیں ۔ زراعتی سرگرمیاں ( فصل قرض ، زمین کی ترقی و فروغ ، نہر ، آبپاشی ، کنویں ) اور اسی طرح کی دیگر ترقیات جو حالات زندگی کو بہتر بنانے میں مدد گار ہوں یا آمدنی میں اضافے کا باعث ہوں ، وہ بھی اپریل ، 2016 سے پردھان منتری مدرا یوجنا کے تحت شامل کئے گئے ہیں ۔ ۔ ۔ ۔ ۔ ۔
کابینہ نے دوہرے ٹیکس نظام سے بچنے اور آمدنی ٹیکس کے سلسلے میں مالی چوری کی روک تھام کیلئے ہندوستان اور جمہوریہ کرغستان کے درمیان ہوئے معاہدے میں ترمیم سے متعلق پروٹوکول کو منظوری دی

نئی دہلی،10؍ نومبر۔ وزیراعظم کی صدارت میں آج مرکزی کابینہ نے دوہرے ٹیکس نظام سے بچنےا ور آمدنی ٹیکس کے سلسلے میں مالی چوری کی روک تھام کیلئے ہندوستان اور جمہوریہ کرغستان کے درمیان ہوئے معاہدے میں ترمیم سے متعلق پروٹوکول کو اپنی منظوری دے دی ہے۔ دوہرے ٹیکس سے بچنے سے متعلق معاہدے(ڈی ٹی اے اے) میں ترمیم سے متعلق پروٹوکول کا مقصد ڈی ٹی اے اے کی دفعہ 26(اطلاعات کا تبادلہ) کوبین الاقوامی معیارات کے مطابق بنانا ہے۔ ترمیم شدہ دفعہ کے تحت اطلاعات اور معلومات کی لین دین وسیع پیمانے پر اور ہر ممکن حد تک کی جائے گی۔ ڈی ٹی اے اے کی موجودہ دفعہ 26 میں نئے داخل کردہ پیراگرف 4 اور 5 کے مطابق اب کوئی بھی ریاست اس بنیاد پر معلومات دینے سے انکار نہیں کر سکتی ہے کہ اس کے اندر کوئی گھریلو یا مقامی ٹیکس کا فائدہ نہیں ہے۔ اسی طرح کوئی بینک یا مالیاتی ادارہ بھی معلومات فراہم کرنے سے انکا ر نہیں کر سکتا ہے۔ اس پروٹوکول کےذریعے ہندوستان کو ڈی ٹی اےا ے کے تحت موصول شدہ اطلاعات کو دیگر قانونی نفاذ کی تجویزوں کیلئے استعمال کرنےکا اختیار حاصل ہوگا۔ واضح رہےکہ ہندوستان اور جمہوریہ کرغستان کے درمیان 7فروری 2001 کو موجودہ ڈی ٹی اےاے کے معاہدے پر دستخط کئے گئے تھے۔ ہندوستان اور کرغستان کے درمیان ڈی ٹی اےا ے میں ترمیم سے متعلق پروٹوکول پر دستخط کئے جانے کو منظوری دی گئی۔
وزیراعظم نریندر مودی کل گجرات میں اسرائیل کے وزیراعظم نیتن یاہو کا خیر مقدم کریں گے

نئی دہلی،16؍جنوری،وزیراعظم جناب نریندر مودی کل اسرائیل کے وزیراعظم جناب بنجامن نیتن یاہو اور محترمہ سارا نیتن یاہو کے گجرات دورے میں ان کے ساتھ شریک ہوں گے۔ احمدآباد ہوائی اڈے سے سابرمتی آشرم جاتے ہوئے محترمہ سارا اور جناب نیتن یاہو کے لئے احمدآباد شہر کی طرف سے ایک استقبالیہ دیا جائے گا۔ وہ سابرمتی آشرم میں مہاتماگاندھی کو خراج عقیدت پیش کریں گے۔ وزیراعظم نریندر مودی اور وزیراعظم نیتن یاہو احمدآباد میں دیو دھولرا گاؤں میں آئی کرئیٹ سینٹر کا افتتاح کریں گے۔ وہ اسٹارٹ اپ نمائش کا دورہ کریں گے اور اختراعات کرنے والے اور اسٹارٹ اپ کے سی ای اوز سے بات چیت کریں گے۔ دونوں وزرائے اعظم ویڈیو لنک کے ذریعے بناس کانٹھا ضلع کے سوئگم تعلقہ کے لئے ایک موبائل واٹر ڈی سیلینیشن وین کو قف کریں گے۔ دونوں لیڈر ایک اجتماع سے بھی خطاب کریں گے۔ وزیراعظم نیتن یاہو اور وزیراعظم نریندر مودی بناس کانٹھا ضلع میں ودراد میں سبزیوں کے ایک بہترین کارکردگی کے مرکز کا بھی دورہ کریں گے۔ انہیں مرکز کے عملی منصوبے کے بارے میں تفصیل سے مطلع کیا جائے گا۔ وہ ویڈیو لنک کے ذریعے بھج ضلع میں کوکاما کے مقام پر کھجوروں کے ایک بہترین کارکردگی کے مرکز کا افتتاح کریں گے۔ دونوں وزرائے اعظم کسانوں کے ساتھ بھی گفتگو کریں گے۔ بعد میں وزیراعظم بنجامن نیتن یاہو ممبئی کے لئے راونہ ہوجائیں گے۔
وزیر اعظم 31 دسمبر اور یکم جنوری کو ویڈیو کانفرنس سے خطاب کریں گے

نئی دلّی ،30 دسمبر / وزیر اعظم جناب نریندر مودی 31 دسمبر 2017 اور یکم جنوری 2018 کو دو اہم ویڈیو کانفرنس سے خطاب کریں گے۔ وزیر اعظم31 دسمبر 2017 کو ہندوستان کے ایک عظیم سنت اور سماجی مصلح، سری نارائن گرو، جو کیرالہ کے سیواگیری مٹھ میں پچاسویں سیواگری یاترا تقریبات کے سلسلے میں ویڈیو کانفرنس کے ذریعہ اپنا افتتاحی خطبہ دیں گے۔ وزیر اعظم یکم جنوری 2018 کو کلکتہ میں پروفیسر ایس این بوس کی 125ویں جینتی کی یادگار کی تعارفی تقریبات کے موقع پر ویڈیو کانفرنس کے ذریعے خطاب کریں گے۔ پروفیسر ستیندر ناتھ بوس ہندوستانی ماہرین طبعیات تھے جنھیں کوئنٹم میکینکس سے متعلق ان کے کام کے لیے جانا جاتا ہے۔ انھوں نے بوس – آئینس ٹائن شماریات کی بنیاد رکھی تھی۔ وہ اجزا جو بوس – آئینس ٹائن شماریات کی پیروی کرتے ہیں اس کا نام پروفیسر بوس کے نام پر‘‘ بوزونس’’ رکھا گیا ہے۔ ( م ن ۔ ش س۔ ر ا ۔ 30-12-2017)
بایو ٹیکنا لوجی کے شعبے میں بھارت اور کیوبا اور بھارت اور کوریا کے مابین  دو باہمی مفاہمتی عرضداشتوں کو کابینہ   کی منظوری

نئی دہلی، 28دسمبر / مرکزی کابینہ کو وزیر اعظم جناب نریندر مودی کی قیادت میں بھارت اور کیوبا اور بھارت اور کوریا کے مابین بایو ٹیکنا لوجی کے شعبے میں دستخط کی گئی دو مفاہمتی عرضداشتوں سے آگاہی فراہم کی گئی ہے ۔ مذکورہ دونوں مفاہمتی عرضداشتوں پر بالترتیب 22 جون ، 2018 ء کو ہوانا ، کیوبا میں اور 9 جولائی ، 2018 ء کو نئی دلّی میں دستخط عمل میں آئے تھے ۔ کیوبا اور کوریا کے ساتھ بالترتیب ، جن دونوں مفاہمتی عرضداشتوں پر دستخط ہوئے ہیں ، اُن کا تعلق سائنس و ٹیکنا لوجی کے شعبے میں ، جہاں ملک میں اِن شعبوں میں کوئی مہارت دستیاب ہے ، پہلے سے طے شدہ شعبوں میں تعاون کرنے سے ہے ۔ اہم اثرات مذکورہ مفاہمتی عرضداشتوں پر اس مقصد سے دستخط کئے گئے ہیں کہ بھارت – کیوبا اور بھارت – جمہوریہ کوریا کے مابین باہمی تعلقات کو مستحکم بنایا جا سکے اور سائنس اور ٹیکنا لوجی کی سفارت کاری میں اختراعاتی اشتراک کے لئے مستقبل کا ایجنڈا تیار کیا جا سکے تاکہ بایو ٹیکنا لوجی ، تعلیم ، تربیت و تحقیق کے شعبوں میں ٹھوس کلیدی منصوبے وضع کئے جا سکیں ۔ اس تجویز میں 50 پوسٹ گریجویٹ اور پی ایچ ڈی کے حامل افراد کے لئے حیاتیاتی سائنسز سے متعلق شعبوں میں پانچ برسوں کے روز گار کے مضمرات بھی پنہاں ہیں ۔ ( م ن ۔ ع ا )
وزیر اعظم نے ممبئی کے جوہو بیچ پر کلینتھون (صفائی مہم) کے انعقاد کی تعریف کی

ممبئی کے جوہو بیچ پر منعقدہ کلینتھون پر ڈاکٹر جتیندر سنگھ کے ایک ٹویٹ کا اشتراک کرتے ہوئے، وزیر اعظم جناب نریندر مودی نے اس مقصد کی تعریف کی ہے۔ جناب مودی نے کلینتھون میں شامل لوگوں کی تعریف کی اور کہا کہ یہ ضروری ہے کہ ہم اپنے ساحلوں کو صاف رکھنے پر توجہ دیں۔ وزیر اعظم نے ٹویٹ کیا؛ ”قابل تعریف۔۔۔ میں اس کوشش میں شامل تمام لوگوں کی تعریف کرتا ہوں۔ ہندوستان کے پاس ایک طویل اور خوبصورت ساحلی پٹی ہے اور یہ ضروری ہے کہ ہم اپنے ساحلوں کو صاف ستھرا رکھنے پر توجہ مرکوز کریں۔“
راجیہ سبھا کے نائب چیئرمین کے منصب پر جناب ہری ونش کے انتخاب پر وزیر اعظم کے تاثرات

نئی دہلی، 09 اگست ۔وزیر اعظم جناب نریندر مودی نے جناب ہری ونش کو راجیہ سبھا کا نائب چیئر مین منتخب ہونے پر مبارکباد دی ہے۔ راجیہ سبھا میں نائب چیئرمین کے انتخاب کے فوراََ بعد تقریر کرتے ہوئے وزیر اعظم نے اس بات پر اظہار مسرت کیا کہ ایوان کے لیڈر جناب ارون جیٹلی صحت یاب ہوکر ایوا ن میں واپس آگئے ہیں۔ جناب مودی نے کہا کہ آج ہم ہندوستان چھوڑو تحریک کی سالگرہ منارہے ہیں ۔ہری ونش جی اس سرزمین بل یا سے تعلق رکھتے ہیں جو 1857 کی جنگ آزادی سے ہی تحریک آزادی سے جڑی رہی ہے۔وزیراعظم نے کہا کہ جناب ہری ونش نے لوک نائک جے پرکاش نرائن سے حوصلہ حاصل کیا ہے ۔ اس موقع پر وزیراعظم نے یا ددلایا کہ جناب ہری ونش سابق وزیر اعظم آنجہانی چندرشیکھر کے ساتھ بھی کام کرچکے ہیں اورچندرشیکھر جی کے ساتھ قریبی طور سے کام کرتے ہوئے ہری ونش جی کو یہ بات پہلے ہی معلوم ہوگئی تھی کہ جناب چندرشیکھر کو مستعفی ہونا پڑے گا۔لیکن انہوں نے اپنے اخبار میں اس خبر کو شائع نہیں کیا جو عوامی خدمت کی اس کے اصولوں سے گہری وابستگی کا ثبوت ہے ۔ وزیر اعظم نے مزید کہا کہ ہری ونش جی بہت پڑھے لکھے لیڈر ہیں اور انہوں نے بہت کچھ لکھا ہے اوربرسوں تک سماج کی خدمت کی ہے۔ اس موقع پر وزیر اعظم جناب نریندر مودی نے راجیہ سبھا میں نائب چیئر مین کے انتخاب کے عمل میں شامل رہنے کے لئے جناب بی کے ہری پرسادکو بھی مبارکباددی ۔انہوں نے انتخاب کے عمل کے خیر وخوبی کے ساتھ مکمل ہونے پر ایوان کے چیئر مین کو بھی مبارکباددی ۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔س ش ۔رم 4152U-
بھارت اور روس کے مابین سڑک نقل و حمل اور سٹرک صنعت کے شعبے میں باہمی تعاؤن سے متعلق مفاہمتی عرضداشت کو کابینہ کی منظوری

نئیدہلی،3؍اکتوبر، مرکزی کابینہ نے وزیراعظم جناب نریندر مودی کی قیادت میں سڑک نقل و حمل اور سڑک صنعت کے شعبے میں بھارت اور روس کے مابین باہمی تعاو ن سے متعلق مفاہمتی عرضداشت کو منظوری دے دی ہے۔ مذکورہ مفاہمتی عرضداشت پر روسی صدر کے آئندہ دورہ ہندوستان کے دوران دستخط عمل میں آئیں گے۔ نقل و حمل اور شاہراہوں کے شعبے میں تعاون کے ایک رسمی پلیٹ فارم کے قیام اور اسے ترقی دینے کی غرض سے سڑک نقل و حمل اور سڑک صنعت کے شعبے میں ایک مفاہمتی عرضداشت کو مشترکہ طور پر دونوں ممالک نے بات چیت کے بعد حتمی شکل دی ہے۔ دونوں ممالک سڑک نقل و حمل ا ور سڑک صنعت کے شعبے میں باہمی تعاؤن سے مستفیض ہوں گے۔ افزوں تعاون ، اشتراک کے باہمی تبادلے جو روس کے ساتھ عمل میں آئیں گے، ان تمام امور سے سڑک نقل و حمل اور سڑک صنعت کے شعبے میں ایک طویل المدت اور مؤثر باہمی مواصلاتی تعلقات کو فروغ حاصل ہوگا اور ساتھ ہی ساتھ مؤثر اور دانشمندانہ سڑک نقل و حمل نظام وجود میں آئے گا۔ اس کی مدد سے سڑک بنیادی ڈھانچہ اور سڑک نیٹ ورک انتظام کی منصوبہ بندی بہتر طور پر انجام دینے اور انتظامیہ کے کاموں میں بھی مدد ملے گی۔ ٹرانسپورٹ کی پالیسی، ٹیکنالوجیوں اور معیارات کو بلند کرنے میں بھی مدد ملے گی۔ ملک میں شاہراہوں کی تعمیر اور ان کے آپریشن کےمعاملے میں بہتری آئے گی اور بھارت اور روس کے مابین تعلقات مستحکم ہونے کا دیرینہ سلسلہ شروع ہوگا۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ ۔ک ا
کابینہ نے بھارت اورجاپان کے مابین ماحولیاتی تعاون کے شعبے میں تعاون سے متعلق مفاہمتی عرضداشت کو منظوری دی

نئی دہلی ،07دسمبر : مرکزی کابینہ نے وزیر اعظم ، جناب نریندرمودی کی قیادت میں بھارت اورجاپان کے مابین تعاون سے متعلق میمورینڈم ( ایم اوسی ) کو اپنی استقدامی منظوری دے دی ہے ۔ مذکورہ ایم اوسی پرمحترم وزیراعظم ہند کے دورہ ٔ جاپان کے دوران 29اکتوبر ،2019کودستخط عمل میں آئے تھے ۔ فوائد مذکورہ ایم اوسی بھارت اورجاپان کے مابین ماحولیاتی تحفظ اور قدرتی وسائل کے انتظام کے معاملے میں تعاون کے امکانات کا راستہ ہموارکریگی اور اس کے ذریعہ قریبی اور طویل المدت تعاون کا راستہ ہموارہوجائیگا۔ اس کے تحت مساوات باہمی فلاح وبہبود اور استفادہ کے پہلوشامل ہوں گے ۔ایساکرتے وقت نافذالعمل قوانین اور ہرملک کی قانونی تجاویز کابھی لحاظ رکھاجائیگا۔ ایم اوسی دونوں ممالک کے مابین اطلاعات وتکنالوجی کے باہم تبادلے کا راستہ بھی ہموارکریگی ۔ ماحولیاتی انحطاط کے نتیجے میں اقتصادی اورسماجی خسارے لاحق ہوتے ہیں اور سماج کا کمزورطبقہ ان سے زیادہ متاثرہوتاہے ۔ ماحولیاتی انحطاط کی روک تھام کے لئے کی جانے والی کوئی بھی کوشش معاشرے کے تمام طبقات کو جامع ماحولیاتی وسائل فراہم کرانے میں مدد گارہوگی ۔ توقع کی جاتی ہے کہ مذکورہ ایم اوسی بہترماحولیاتی تحفظ ، ماحولیاتی رکھ رکھاو ، موسمیاتی تبدیلی کے بہترانتظام اور حیاتیاتی گوناگونی تحفظ کے لئے جدیدترین تکنالوجیاں اور موزوں طریقہ ہائے کار فراہم کریگی ۔
مرکزی کابینہ نے ہندستان اور جنوبی افریقہ کے درمیان مشترکہ  ڈاک ٹکٹ کے 
 اجرا کی منظوری دی ہے

نئی دہلی، 9 اگست 2018/ مرکزی کابینہ کی میٹنگ کو جس کی صدارت وزیراعظم جناب نریندر مودی نے کی ، ہندستان اور جنوبی افریقہ کے درمیان مشترکہ ڈاک ٹکٹوں کے اجرا سے آگاہ کیا گیا ۔ ان ٹکٹو ں کا موضوع ہے ‘ہندستان اور جنوبی افریقہ کے درمیان اسٹریٹیجک شراکت داری کے بیس سال’ یہ مشترکہ ٹکٹ جو ن2018 میں جاری کئے گئے تھے۔ ہندستا ن او ر افریقہ کے یادگاری ٹکٹوں پر مشترکہ طور پر دین دیال اپادھیائے اور جنوبی افریقہ کے اولیور ریگینالڈ ٹامبو کی تصویر دی گئی ہے۔ اس سلسلہ میں ہندستان اور جنوبی افریقہ کے درمیان مئی 2018 میں ایک مفاہمت نامہ پر دستخط کئے گئے تھے۔ ۔۔۔۔۔۔۔۔۔۔۔ م ن۔ ج۔ ج۔
یوگا کے چوتھے بین الاقوامی دن کے موقع پر وزیر اعظم کا خطاب

نئی دہلی،22 جون 2018؍وزیر اعظم جناب نریندر مودی نے کہا کہ یوگا دنیا بھر میں متحد کرنے والی انتہائی طاقتور قوتوں میں سے ایک قوت بن گیا ہے۔وہ اتراکھنڈ میں دہرادون کے مقام پر فاریسٹ ریسرچ انسٹی ٹیوٹ کیمپس میں منعقدہ یوگا کے چوتھے بین الاقوامی دن کے موقع پر ایک بہت بڑے اجتماع سے خطاب کررہے تھے۔وزیر اعظم نے فاریسٹ ریسرچ انسٹی ٹیوٹ کیمپس میں یوگا سے دلچسپی رکھنے والے 50ہزار افراد اور رضاکاروں کے ساتھ یوگ آسن، پرانایام اور دھیان میں حصہ لیا۔ وزیر اعظم نے کہا کہ ‘‘آج کا دن ہر ایک کے لئے فخر کا دن ہے، پوری دنیا میں لوگ یوگا کے ساتھ سورج کی چمک اور تمازت کا خیر مقدم کررہے ہیں۔دہرادون سے لے کر ڈبلن، شنگھائی سے لے کر شکاگو اور جکارتہ سے لے کر جوہانسبرگ تک ہر جگہ یوگا پھیلا ہوا ہے۔’’ پوری دنیا میں یوگا سے دلچسپی رکھنے والوں کو ایک واضح پیغام دیتے ہوئے وزیر اعظم نے کہا کہ پوری دنیا نے یوگا کو گلے لگا لیا ہے اور اس کا اظہار اس طریقہ کار سے ہوتا ہے، جس پر ہر سال یوگا کا بین الاقوامی دن منایا جاتاہے۔ انہوں نے مزید کہا کہ یوگا ، اچھی صحت اور خوشحالی کی تلاش کے سلسلے میں سب سے بڑی عوامی تحریکوں میں سےایک بن گیا ہے۔ وزیر اعظم نے کہا کہ اگر ہم چاہتے ہیں کہ دنیا ہماری عزت کرے تو ہمیں اپنے ترکے اور ورثے کا احترام کرنے میں کوئی پش وپیش نہیں کرنا چاہئے۔ انہوں نے کہا کہ یوگا خوبصورت ہے، کیونکہ وہ قدیم کے ساتھ ساتھ جدید بھی ہے۔یہ ساکت بھی ہے اور متحرک بھی۔اس میں ہمارا بہترین ماضی اور حال بھی ہے اور یہ ہمارے مستقبل کے لئے امید کی ایک کرن بھی فراہم کرتاہے۔ یوگا کے امکانات کے بارے میں بات کرتے ہوئے وزیر اعظم نے کہا کہ یوگا، افرادی اور سماجی دونوں اعتبار سے لوگوں کو درپیش بیشتر مسائل کا حل ہے۔انہوں نے کہا کہ یوگا، تشویشات اور بے جا تفکرات کو دور کرکے ایک پرسکون ، تعمیری اور مطمئن زندگی کی ضمانت دیتا ہے۔ وزیر اعظم نے کہا کہ‘‘تفریق پیدا کرنے کی بجائے یوگا لوگوں کو متحد کرتا ہے۔دشمنی بڑھانے کے بجائے یوگا لوگوں کو آپس میں ملاتا ہے۔ مشکلات بڑھانے کی وجہ یوگا زخموں پر مرہم رکھتا ہے۔’’
کابینہ نے بھارت اور ازبیکستان کے درمیان صحت اور طبی سائنس میں تعاون کے معاہدے کو منظوری دی

نئی دہلی،26؍ستمبر، وزیراعظم جناب نریندر مودی کی صدارت میں مرکزی کابینہ نے صحت اور طبی سائنس میں تعاون کے لئے بھارت اور ازبیکستان کے درمیان ایک معاہدے پر دستخط کئے جانے کو منظوری دے دی ہے۔ معاہدے میں مندرجہ ذیل شعبوں میں تعاون کیا جائے گا۔ 1-طبی سازوسامان بشمول تدریسی سامان، طبی تعلیم کے اداروں کی لیبوریٹریوں میں تحقیق اور ادویاتی مصنوعات کے لئے سازوسامان کے شعبے میں تجارتی تعاون کو فروغ دینے کے مواقع میں توسیع کرنا۔ 2-بنیادی حفظان صحت کو مضبوط بنانا اور حفظان صحت کی سہولیات قائم کرنا۔ 3-طبی اور صحت سے متعلق تحقیق کا فروغ اور اس کے ساتھ ساتھ ان شعبوں میں تجربات کا تبادلہ۔ 4-ٹیلی میڈسین اور الیکٹرانک صحت معلومات نظام کے شعبوں میں تجربات اور ٹیکنالوجی کے تبادلے۔ 5-ماؤں اور بچوں کی صحت کی دیکھ بھال۔ 6-وبائی بیماریوں اور متعدی اور غیر متعدی بیماریوں کی نگرانی اور کنٹرول کے لئے تکنیک اور حکمت عملی کا فروغ اور ان میں بہتری۔ 7-ادویات اور دوا سازی کی مصنوعات کا ریگولیشن ۔ 8- باہمی دلچسپی کے دیگر شعبوں میں تعاون۔ تعاون کی تفصیلات کو مزید واضح کرنے اور اس معاہدے کے نفاذ پر نظر رکھنے کے لئے ایک ورکنگ گروپ قائم کیا جائے گا۔ ۔۔۔۔۔۔۔۔۔۔۔ (م ن-وا- ق ر)
مرکزی کابینہ نے زراعت کے شعبے اور متعلقہ سیکٹروں میں تعاون کے لئے ہندوستان اور لبنان کے درمیان مفاہمت نامے کو منظوری دی

نئیدہلی09 اکتوبر ۔وزیر اعظم جناب نریندر مودی کی سربراہی میں مرکزی کابینہ نے ہندوستان اور لبنان کے درمیان زراعت اور متعلقہ شعبوں میں تعاون کے لئے ایک مفاہمت نامے کو منظوری دے دی ہے ۔ زراعت کے شعبے میں دو طرفہ تعاون سے دونوں ملکوں کو فائدہ پہنچے گا ۔ یہ مفاہمت نامہ دونوں ملکوں میں زراعت کے بہترین طریق کار کو سمجھنے میں مددگار ثابت ہوگا اور اس سے کھیتوں میں بہترین پیداوار میں مدد ملے گی ۔ساتھ ہی ساتھ عالمی مارکیٹ میں بہتر پیداوار کو بڑھایا جاسکے گا۔ مفاہمت نامے سے زرعی پیداوار کو بڑھانے میں مدد ملے گی اور بہترین طریق کار تک رسائی حاصل کرکے پیداوار کے علاوہ عالمی مارکیٹ تک رسائی حاصل ہوسکے گی۔یہ مفاہمت نامہ پیداوار بڑھانے کے لئے اختراعی تکنیک کی راہ ہموار کرے گا اور جس کے نتیجے میں خوراک کی سلامتی کو مستحکم کیا جاسکے گا۔ ۰۰۰۰۰۰۰۰۰۰۰۰۰۰۰۰۰۰۰۰۰
ملک بھر کے آشا نمائندگان نے وزیر اعظم سے ملاقات کی

نئی دہلی، 20/ستمبر۔ ملک بھر کے آشا نمائندگان کے ایک 90 رکنی گروپ نے آج وزیراعظم جناب نریندر مودی سے ملاقات کی اور ترغیبات میں اضافے اور بیمہ کی سہولت کے حالیہ اعلان پر اظہار مسرت کرتے ہوئے ان کا شکریہ ادا کیا۔ اس موقع پر وزیراعظم نے حال ہی میں ویڈیو کانفرنس کے ذریعے ملک بھر کے آشا اور آنگن باڑی ملازمین سے گفتگو کا ذکر کرتے ہوئے آشا نمائندگان کے تجربات اور ذاتی دلچسپی کی ستائش کی۔ انھوں نے کہا کہ اس سے ملک کے ان گنت افراد کو حوصلہ ملے گا۔ آج سرگرم آشا کارکنان بروقت اقدام کے ذریعے ماؤں اور بچوں کی اموات روکنے کا وسیلہ بنے ہیں۔ وزیر اعظم نے اس موقع پر آشا ملازمین کی ہنرمندی ، نیک نیتی اور لگن کی ستائش کرتے ہوئے بتایا کہ بل اور ملندا گیٹس نے بھی کالا آزار جیسے موذی امراض کی روک تھام اور بچاؤ کے لئے آشا کی کارکنان اور عملے کی تعریف کی ہے۔ وزیر اعظم نے دیگر سرکاری ایجنسیوں کے ساتھ مل کر کام کرکے اپنے گاؤں کے معیار زندگی میں بہتری پیدا کرنے کے لئے ان آشا ملازمین کی ہمت افزائی کی۔ اس موقع پر انھوں نے کہا کہ سرکار کی تمام اسکیموں اور اقدامات کا مقصد غریبی سے مقابلے کے لئے غریبوں کو بااختیار بنانا ہے۔ اس موقع پر مرکزی وزیر صحت و خاندانی بہبود جناب جے پی نڈا بھی موجود تھے۔ ۔۔۔۔۔۔۔۔۔۔۔۔۔۔۔۔۔۔۔۔۔۔